പൊയ്ക്കാലില് നടത്തവിസ്മയവുമായി കൂട്ടിലങ്ങാടി സഹോദരങ്ങള് പെരിന്തല്മണ്ണ: പൊയ്ക്കാലില് നടത്തവിസ്മയം തീര്ക്കുന്ന കൂട്ടിലങ്ങാടിയിലെ സഹോദരങ്ങള് ശ്രദ്ധേയരാവുന്നു. പാരന്പര്യകളരി അഭ്യാസി ചെലൂരിലെ പടിക്കമണ്ണില് അബൂബക്കറിന്റെയും ഒടമലക്കുണ്ടില് മറിയുമ്മയുടെയും മക്കളായ അന്ഷാദ്, ബിന്ഷാദ്, റബിഹ്ത്ത്അലി എന്നിവരാണ് കന്പില് നടന്ന് കൗതുകമാകുന്നത്. പത്ത്അടിയിലധികം ഉയരമുള്ള കന്പില് നടന്ന് വരുന്ന ഇവര് വഴിയാത്രക്കാര്ക്ക് വിസ്മയമാണങ്കിലും നാട്ടുകാര്ക്ക് ഇതു പുതുമയല്ല. ചെറുപ്പം മുതലേ കളരിപ്പയറ്റ് അഭ്യസിക്കുന്ന ഇവര് ജേഷ്ഠനും ഗുരുനാഥനുമായ ശിഹാര് ഗുരുക്കളുടെ കളരിയില് നിന്നാണ് അഭ്യാസങ്ങള് പഠിക്കുന്നത്. റോഡ് ഷോ, സ്റ്റേജ് ഷോ, വാള്പ്പയറ്റ്, ഉറുമിമിന്നല് തുടങ്ങിയ തുടങ്ങിയ വ്യത്യസ്ത അഭ്യാസപ്രകടനങ്ങളും ചെയ്തുവരുന്നു. രണ്ടു കിലോമീറ്റര് വരെ കന്പില് നിന്ന് ഇറങ്ങാതെ നടക്കാറുണ്ട്. പത്തടി ഉയരത്തില് വരെ നടക്കുന്നതിന് പ്രത്യേക കന്പ് തന്നെ തയാറാക്കിയിട്ടുണ്ട്. വര്ഷങ്ങളുടെ നിരന്തരമായ പരിശ്രമത്തിന് ഒടുവിലാണ് കന്പില് നടത്തം പരിശീലിച്ചു എടുത്തത്. ചെറിയ ഉയരത്തില് തുടങ്ങിയ നടത്തം ഇപ്പോള് പത്ത് അടിയില് എത്തി നില്ക്കുന്നു. നിരന്തരപരിശീലനത്തിലൂടെ കൂടുതല് ഉയരത്തില് നടക്കാനുള്ള ശ്രമങ്ങളാണ് സഹോദരങ്ങള് നടത്തുന്നത്. ഒഴിവു ദിവസങ്ങളിലും പുലര്ച്ചയും ജോലി കഴിഞ്ഞ് എത്തിയതിനു ശേഷവുമാണ് പരിശീലനത്തിന് സമയം കണ്ടെത്തുന്നത്. മലപ്പുറത്ത് നടന്ന യൂത്ത് ഫെസ്റ്റ് വെലില് കൂട്ടിലങ്ങാടിയില് നിന്ന് യൂത്ത് ഫെസ്റ്റ് വേദിയിലേക്ക് കന്പില് നടന്ന് എല്ലാവരുടെയും ശ്രദ്ധപിടിച്ചുപറ്റിയിരുന്നു ഈ സഹോദരങ്ങള്. ഇവരുടെ ജേഷ്ഠന്മാരായ നൗഫലും ഫൈസലും ആദ്യകാല കായികഅഭ്യാസികളാണ്.